SUID-AFRIKAANSE RADIOLIGA NUUS VIR SONDAG 11 FEBRUARIE 
2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZS6JPL. 'n Potgooi is ook beskikbaar op die Liga se web tuiste. 


'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin die bulletin met nuus van Stil Sleutel 


Dit is met leedwese dat die Highway ARK moet aankondig dat die sleutel van 
Peter Antony Crowther, ZS5PX, op Sondag 4 Februarie 2018 stil geword het. 
Hy gaan beslis deur die Klublede gemis word. 

Ons betuig ons innige meegevoel met sy familie in die VK en sy vriende. 
POUSE 

In die nuus vandag; 

SARL JEUG NAELLOOP VOLGENDE SATERDAG 


'N SPESIALE ALGEMENE VERGADERING SAL GEHOU WORD OP 14 
APRIL 2018 


en 


DIE BHF ROETE TUSSEN AUSTRALIË EN SUID-AFRIKA IS 'N UITDAG- 
ING 


Bly ingeskakel vir meer inligting oor hierdie en ander interessante nuusitems. 
SARL JEUG NAELLOOP VOLGENDE SATERDAG 


Die Jeug Naelloop is `n prettige aktiwiteit om die jeug te vier en om kontakte 
tussen jong radio amateurs in Suider-Afrikaanse lande te bevorder. Roep `CO 
Jeug Naelloop tussen 08:00 en 10:00 UTC op Saterdag 17 Februarie op 7 063 
tot 7 100 en 7 130 tot 7 200 kHz. 


Die uitruiling is 'n RS-verslag en die operateur se ouderdom. Kontakte tussen 
stasies in die ouderdomsgroep 25 en jonger is 5 punte werd. Kontakte tussen 
stasies in die onder 25-groep en bo 26 groepe is 2 punte werd en kontak tussen 
stasies in die ouderdomsgroep 26 en ouer is 1 punt werd. 


Logstate in die ADIF-, Cabrillo- of MS Excel-formaat met `n opsommingsblad 
en getiteld “my roepsein Jeug Naelloop” moet teen 24 Februarie 2018 per e-pos 


ingedien word na contest@sarl.org.za. Die ouderdom van die operateur moet op 
die opsommingsblad getoon word en al die logstate wat ontvang word, sal in 'n 
gelukkige trekking wees vir `n studente lidmaatskap van die SARL. Sertifikate 
sal toegeken word vir alle logstate wat korrek ingedien is en pryse sal toegeken 
word aan die 1ste, 2de en 3de plekke in die kompetisie. 


SDR WERKSWINKEL GAAN DURBAN TOE 


Die SARL en AMSATSA SDR werkswinkel gaan Saterdag 3 Maart na Durban 
toe. Die werkswinkel sal aangebied word deur die Highway Amateurradioklub by 
die Durban Seiljagklub. Die werkswinkel word aangebied deur Anton Janovsky, 
ZR6AIG, en sal die basiese beginsels van Sagteware-gedefinieerde Radio insluit, 
hoe om `n dongle op te stel en verskeie sagtewarepakkette te gebruik, asook 
hoe om deel te neem aan die SARL RF Geraasvlak-moniteringsprojek. Voor 
registrasie is nodig. 'n BHF- en HF-dongle sowel as `n geheue stokkie met 
sagteware kan bestel word op die registrasievorm. Vir die volledige program en 
'n registrasievorm, besoek www.amsatsa.org.za. Die sluitingsdatum is Vrydag 
23 Februarie 2018. Moenie wag nie aangesien geen laat registrasies aanvaar sal 
word nie. 


TWEEDE OPROEP VIR RUIMTE SIMPOSIUM REFERATE 


AMSAT SA het `n tweede oproep vir die indiening van referate uitgereik vir die 
jaarlikse Ruimtesimposium wat by die Innovation Hub, Pretoria op Saterdag 
19 Mei 2018 gehou word. Die tema is die verkenning van amateur radio met 
satelliete en nuwe ruimte grense. Die datum vir inhandiging is nou 28 Februarie 
2018. Vir besonderhede, besoek www.amsatsa.org.za. 


'N SPESIALE ALGEMENE VERGADERING WORD OP 14 APRIL 2018 
GEHOU 


Die SARL Sekretaris het `n versoek vir `n spesiale algemene vergadering ontvang 
en die Raad het besluit dat die SAV om 08:00 SAT op Saterdag 14 April 2018 
by die Farm Inn Lodge in Pretoria gehou sal word. Die SARL AJV sal om 09:00 
SAT by dieselfde lokaal volg. Al die relevante inligting sal ingesluit word in die 
SARL AJV-boekie wat aan die einde van Februarie beskikbaar gestel sal word 
op die Liga se web werf. 


Die registrasievorm vir die 2018 Nasionale Konvensie sal gedurende die komende 
week op die liga-webwerf beskikbaar gestel word. Die akkommodasie is nie deel 
van die registrasievorm nie, dit moet direk met Farm Inn gedoen word. 


Jy luister na `n nuusbulletin van die Suid-Afrikaanse Radioliga. 
GASHEER VIR DIE 2019 SARL NASIONALE KONVENSIE 


Beplan jou Klub om gasheer te wees vir die 2019 SARL Nasionale Konvensie? 
Kom asseblief op Saterdag 14 April 2018 na die SARL-Algemene Jaarvergader- 
ing en dien jou Klub se voorstel in. Kontak die Liga Sekretaris vir meer inligting. 


DIE BHF ROETE TUSSEN AUSTRALIË EN SUID-AFRIKA IS DIE GROOT- 
STE UITDAGING OP 144 MHz 


Baie jare gelede is die eerste poging aangewend deur Bill Hosey, VK6ACY (nou 
ZS6COY), naby Perth en Mike Bosch, ZS2FM, in Port Elizabeth, bygestaan 
deur Andre ZS2AGP en wyle Jim Frans, ZS2JF, om `n tweerigting kontak te 
maak oor die Indiese Oseaan. Ons het beurte gemaak om gelykgolf CO's vir 
'n uur of so daagliks op 144 MHGZ vir `n volle maand te stuur, geskei deur 
luister periodes, maar sonder sukses. In daardie tyd het ons nie die fasiliteit van 
die Hepburn-voorspellings gehad om 'Tropo geleiding oor die Indiese Oseaan te 
voorspel nie. 


Baie jare later het Ken Bainbridge, VK6RH, woordvoerder van die Wes- 
Australiese Radio-groep, vir Suid-Afrikaanse BHEF-amateurs gevra om deel 
te neem aan die nuwe chirp-modulasietoetse, maar die chirp-toerusting het 
teen 'n prys kom. Ongelukkig was daar nie ondersteuning nie, so 'n briljante 
amateur-wetenskap projek het net daar gesterf. 


Onlangs het Andy Hemus by Carine, `n voorstad van Perth in Wes-Australië, 
belangstelling in 'n BHF-roete tussen VK en 7ZS probeer laat herleef. Hy sê 
dat as daar `n BHF-roete vanaf Oos-Australië na LU, VP8, CE, ens is, moet 
hier ook `n BHF-roete tussen Wes-Australië en die Ooskus van Suid-Afrika wees. 
Wie wil graag die uitdaging aanpak? 


GEKANSELLEERDE LISENSIES 


Die Liga Sekretaris het e-posse van lede ontvang oor hul roepsein wat getoon 
word as “cancelled licence” op die SARL-roepseinboek en databasis, maar hulle 
het die lisensiegeld betaal. Lede word versoek om Kelley te voorsien van 'n 
geskandeerde kopie van die geldige lisensie sodat sy die rekord op die databasis 
kan opdateer. 


HEF VOORTPLANTINGSVOORSPELLING 


Hannes (Coetzee, ZSGBZP, berig dat die verwagte sonaktiwiteitsvlak laag 
gaan bly. Daar is tans slegs een sonvlek sigbaar met `n geringe kans vir 
sonfakkels. Diegene wat hulle eie frekwensievoorspellings wil doen, kan 'n 
verwagte effektiewe sonvlektelling van vyf vir die week gebruik. Amateurs kan 
goeie openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


13 Februarie Wêreld Radio Dag 14 Februarie - sluitingsdatum vir PEARS 
BHEF/UHF logstate 17 Februarie die SARL Jeug Naelloop 17 en 18 Febru- 
arie die ARRL DX Gelykgolf Kompetisie 24 Februarie die Wesrand ARK 
Snuffelmark 25 Februarie die SARL Digitale Kompetisie 28 Februarie die 
sluitingsdatum vir voorstelle en opsomming vir AMSAT SA Ruimte Simposium 
dokumente en die sluitings datum vir nominasies vir die SARL Amateur Radio 


Eregallery 3 Maart SDR Werkswinkel by die Durban Seiljagklub 4 Maart die 
SARL HAMNET 40 m Gesimuleerde Nood Kompetisie 


Om die bulletin mee af te sluit, 'n opsomming van ons hoof berig: 


Die Jeug Naelloop is `n prettige aktiwiteit om die jeug te vier en om kontakte 
tussen jong radio amateurs in Suider-Afrikaanse lande te bevorder. Roep `CO 
Jeug Naelloop tussen 08:00 en 10:00 UTC op Saterdag 17 Februarie op 7 063 
tot 7 100 en 7 130 tot 7 200 kHz. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. Jy het geluister na `n nuusuitsending van die Suid-Afrikaanse Radi- 
oliga, saamgestel deur Dennis Green, ZS4BS, geredigeer deur Johan de Bruin, 
ZSGJHB, en gelees deUF .....u ius ie se ve dee oes bee oes GR RE BA EE BA Ge Ge Gee ee 


Die Afrikaanse Nuusspan groet nou en wens jou “n mooi week toe. Totsiens. 


/EX 


